rejauldu/bengali-wikipedia huggingface dataset:
মনিন্দর সিংহ একজন ভারতীয় অভিনেতা।   প্রাথমিক জীবন  তিনি আগ্রার  একটি পাঞ্জাবী শিখ পরিবারে জন্মেছেন।সেখানেই তিনি যৌথ পরিবারে বড় হয়েছেন।যেখানে তার পাঁচ বোন। স্কুলে থাকা অবস্থায় তিনি লাজুক ছিলেন।তিনি সিনেমা দেখতে  ভালবাসতেন এবং কোনো সিনেমা দেখে তা পরিবারের সবার সামনে অভিনয় করে দেখাতেন।তিনি সেন্ট জোন্স কলেজে পড়েছেন।এরপর অভিনয় বিষয়ে পড়ার জন্য দিল্লি যান।আগ্রা ছেড়ে 1999 সালে তিনি মুম্বাই যান অভিনেতা হওয়ার স্বপ্নপূরণের জন্য।তার পিতা তাকে সবসময় সাপোর্ট করেছেন।তিনি তাকে অভিনেতা হওয়ার ব্যাপারেও সাপোর্ট করেছেন।   সিনেমা   "স্বামী"(২০০৭) সিনেমার মাধ্যমে তার অভিনয়ে অভিষেক হয়।এছাড়া তিনি ভারতের স্বাধীনতা সংগ্রামের সাথে জড়িত বিপ্লবী  অনন্ত সিং  এর চরিত্রে   খেলে হাম জি জান সে(২০১০)  সিনেমাতে অভিনয় করেন। ২০১৫ সালে তার "হেই ব্রো "সিনেমা  মুক্তি পায় ।এছাড়া তিনি ইংরেজি ভাষার সিনেমা সিল টিম সিক্স : দ্যা রেইড অন ওসামা বিন লাদেন (২০১২)তে অভিনয় করেছেন। বছরসিনেমাচরিত্রভাষা২০০৭স্বামীআনন্দহিন্দি২০১০খেলে হাম জি জান সে অনন্ত সিংহিন্দি২০১৫হে ব্রোশিবহিন্দি২০১২সিল টিম সিক্স : দ্যা রেইড অন ওসামা বিন লাদেনমালিকইংরেজি২০২১জিন্নে জম্মে সারা নিকাম্মে জাগ্গিপাঞ্জাবী  টেলিভিশন তিনি ২০০৯ সালে সনি টিভি র এক সফর আইসা ভি কাভি সোচা না থা তে মানব রাঠোর চরিত্রে অভিনয়  এর মাধ্যমে ছোট পর্দায় পা রাখেন। লাইফ ওকের সাসপেন্‌স থ্রিলার টেলিভিশন শোও ২৬১২ তে(২০১২)  রনদীপ রাঠোর চরিত্রে অভিনয় করেন এবং পুনরায় একই চরিত্রে অভিনয় করেন এর পরবর্তী সিজন ২৬১৩ তে। ২০১৪ তে তাকে পপুলার টেলিভিশন শো সিআইডি  তে সিনিয়র কপ  দুশান্ত হেমরাজ চরিত্রে দেখা যায়।এরপর  তাকে জি টিভির সংযুক্ত(২০১৬) তে দেখা যায়।তার সর্বশেষ সিরিয়াল হল ক্যা হাল মিস্টার পাঞ্চাল ?(২০১৭-২০১৯)।এতে তাকে কানহাইয়া পাঞ্চাল রুপে ওজস্বী অরোরা, আস্থা আগারওয়াল,ধরতী ভট্ট এর বিপরীতে দেখা গিয়েছিল। রনদীপ রাঠোর ও কানহাইয়া পাঞ্চাল রুপে দর্শক তাকে বেশ পছন্দ করে।  বছরশোভূমিকাচ্যানেল২০০৯এক সফর আইসা ভি কাভি সোচা না থা মানব রাঠোর (নায়ক)সনি এন্টারটেইনমেন্ট টেলিভিশন ২০১২২৬১২রনদীপ রাঠোর (নায়ক)লাইফ ওকে ২০১৩২৬১৩রনদীপ রাঠোর (নায়ক)লাইফ ওকে২০১৪সি.আই.ডি. (ভারতীয় টেলিভিশন ধারাবাহিক)সিনিয়র ইনস্পেক্টর দুশান্ত হেমরাজসনি এন্টারটেইনমেন্ট টেলিভিশন ২০১৪ বক্স ক্রিকেট লীগস্বয়ং(অংশগ্রহণকারি,দিল্লি ড্রাগনস)সনি এন্টারটেইনমেন্ট টেলিভিশন২০১৬ বক্স ক্রিকেট লীগ(সিজন ২)স্বয়ং(অংশগ্রহণকার,দিল্লি ড্রাগনস)কালারস টিভি২০১৬সংযুক্ত রাহুল গোবর্ধন মেহতা জি টিভি২০১৭–২০১৯ক্যা হাল মিস্টার পাঞ্চাল ? কানহাইয়া পাঞ্চাল (নায়ক) স্টার ভারত   পুরস্কার  বছরপুরস্কারবিভাগসিরিয়ালফল২০১৮জি গোল্ড অ্যাওয়ার্ডসসেরা কমিক অভিনেতা(পুরুষ)ক্যা হাল মিস্টার পাঞ্চাল?বিজয়ী   তথ্যসূত্র    বহিঃলিঙ্ক       বিষয়শ্রেণী:হিন্দি টেলিভিশনের অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি
গাববেড়িয়া ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গাববেড়িয়া শহরের জনসংখ্যা হল ৪৯৭৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে গাববেড়িয়া এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর
থাম্ব|ইন্ট্রাপ্যারেনকাইমাল রক্তক্ষরণ ইন্ট্রাপ্যারেকাইমাল রক্তক্ষরণ () হচ্ছে ইন্ট্রাসেরিব্রাল রক্তক্ষরণের একটি ধরন যেখানে মস্তিষ্কের প্যারেনকাইমার অভ্যন্তরে রক্তক্ষরণের ঘটনা ঘটে। ইন্ট্রাসেরিব্রাল রক্তক্ষরণের অপর ধরনটি হচ্ছে ইন্ট্রাভেন্ট্রিকুলার রক্তক্ষরণ।  সকল ধরনের স্ট্রোকের ৮-১৩% ইন্ট্রাপ্যারেকাইমাল রক্তক্ষরণের সাথে সংশ্লিষ্ট। বিভিন্ন কারণে এ ধরনের রক্তক্ষরণ সংঘটিত হতে পারে এবং অনেক প্রকার ব্যাধির সাথে এর সংশ্লিষ্টতা রয়েছে। এ ধরনের রক্তক্ষরণের ফলে আক্রান্ত রোগী অনেক ক্ষেত্রেই মৃত্যু বা মারাত্মক ধরনের পঙ্গুত্বের স্বীকার হন যার ঝুঁকি সাবঅ্যারাকনয়েড রক্তক্ষরণ বা ইস্কিমিক স্ট্রোকের চেয়ে বেশি। এজন্য এই রোগের ক্ষেত্রে অতি দ্রুত চিকিৎসা শুরু করা প্রয়োজন। রক্তক্ষরণ ও এর কারণে সৃষ্ট ইডিমার (যা প্রচলিত অর্থে পানি জমা হিসেবে পরিচিত) ফলে মস্তিষ্কের অন্তঃকরোটি চাপ বৃদ্ধি পায় যার ফলে মস্তিষ্কের টিস্যু ক্ষতিগ্রস্ত হয়ে স্নায়বিক ত্রুটি দেখা দিতে পারে। চাপের কারণে যদি মস্তিষ্কের প্যারেনকাইমা খুব বেশি স্থানচুত্য হয় তবে তা চাপ পর্যায়ক্রমে আরও বৃদ্ধি করতে পারে এবং প্রাণঘাতী ব্রেইন হার্নিিয়েশনের ঝুঁকি বৃদ্ধি করে।   চিকিৎসা  ইন্ট্রাপ্যারেনকাইমাল রক্তক্ষরণসহ সকল প্রকার ইন্ট্রাসেরিব্রাল রক্তক্ষরণ-ই অত্যন্ত মারাত্মক একটি জটিলতা এবং এসকল ক্ষেত্রে তাৎক্ষণিক চিকিৎসার প্রয়োজন হয়। প্রয়োজনীয় চিকিৎসার মধ্যে রয়েছে জীবনরক্ষাকারী শল্যচিকিৎসা, সহায়ক ব্যবস্থা, এবং সৃষ্ট লক্ষণসমূহ নিয়ন্ত্রণের জন্য প্রয়োজনীয় ব্যবস্থা। চিকিৎসা মূলত রক্তক্ষরণের স্থান, তীব্রতা, এবং কারণের ওপর নির্ভর করে। সুচিকিৎসা প্রায় ক্ষেত্রেই রোগীকে সৃষ্ট ক্ষতি কাটিয়ে উঠতে সাহায্য করে।  জমাট বাধা রক্ত, ত্রুটিপূর্ণ রক্তবাহিকা, বা টিউমার অপসারণের জন্য ক্রেনিওটমি করার প্রয়োজন পড়তে পারে। মস্তিষ্ক ফুলে ওঠা, খিঁচুনি রোধকল্পে, ব্যথা ও নিম্ন রক্তচাপ নিয়ন্ত্রণে ওষুধ প্রয়োগের প্রয়োজন হতে পারে।   তথ্যসূত্র    বহিঃসংযোগ   বিষয়শ্রেণী:সেরিব্রোভাসকুলার রোগ বিষয়শ্রেণী:স্ট্রোক বিষয়শ্রেণী:নিউরোট্রমা
সরদার রবি ইন্দর সিংহ দুমনা (জন্ম: ২৩ মার্চ ১৯৪০) একজন শিল্পপতি, পাঞ্জাব বিধানসভা সাবেক স্পিকার এবং মরিন্দা আসন থেকে পাঁচবারের বিধায়ক।  তিনি আইআইটি খড়গপুর থেকে ইঞ্জিনিয়ারিং এবং হার্ভার্ড বিশ্ববিদ্যালয় থেকে এমবিএ করেছেন।  তিনি সর্দার ইন্দ্র সিংহের নাতি এবং সরদার আজাইব সিংহের পুত্র। স্বাধীন ভারতের প্রথম প্রতিরক্ষা মন্ত্রী সরদার বলদেব সিংহের ভাগ্নে। সরদার বলদেব সিং নেহেরুর ঘনিষ্ঠ বিশ্বাসী ছিলেন এবং এখনও ধনীতম শিখ ব্যক্তি হিসাবে বহুল পরিচিত।   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাব, ভারতের রাজনীতিবিদ বিষয়শ্রেণী:ভারতীয় শিল্পপতি বিষয়শ্রেণী:হার্ভার্ড বিজনেস স্কুলের প্রাক্তন শিক্ষার্থী বিষয়শ্রেণী:শিরোমণি অকালী দলের রাজনীতিবিদ
হোসনাবাদ বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।   আয়তন  হোসনাবাদ ইউনিয়নের আয়তন ৬,৪৪২ একর।   প্রশাসনিক কাঠামো  হোসনাবাদ ইউনিয়ন বেতাগী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী হোসনাবাদ ইউনিয়নের মোট জনসংখ্যা ১৬,২৭৬ জন। এর মধ্যে পুরুষ ৭,৮৯০ জন এবং মহিলা ৮,৩৮৬ জন। মোট পরিবার ৩,৭৮৫টি।   শিক্ষা  ২০১১ সালের আদমশুমারি অনুযায়ী হোসনাবাদ ইউনিয়নের সাক্ষরতার হার ৫৩%।   আরও দেখুন   বেতাগী উপজেলা  বেতাগী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বেতাগী উপজেলার ইউনিয়ন
ভীমসাগর নওগাঁ জেলার মহাদেবপুর উপজেলার সদর থেকে প্রায় ৫ কিলোমিটার পূর্বে এবং নওগাঁ–মহাদেবপুর সড়কের শিবরামপুর মোড় থেকে প্রায় ৫০০ গজ উত্তরে অবস্থিত একটি প্রাচীন দীঘি। এর পাশেই বকাপুর গ্রাম। জলাশয় ও পাড়সহ এর মোট আয়তন প্রায় ৬৪ বিঘা।    ইতিহাস  প্রচলিত ধারণা অনুযায়ী, দ্বাদশ শতাব্দীতে বরেন্দ্র রাজা দীব্যকের ভ্রাতুষ্পুত্র ভীম সিংহাসনে আরোহণ করলে এই দীঘির খনন কার্য সম্পন্ন হয়। দীঘিটি “ভীমসাগর” নামে পরিচিত হয়, যা থেকে পরবর্তীতে নিকটবর্তী এলাকার নামকরণ হয় ‘‘ভীমপুর’’।    এক সময় ভীমসাগরের ধার ঘেঁষে ‘‘ভীমের জাঙ্গাল’’ নামে পরিচিত এক বিস্তৃত অরণ্য ছিল, যা উত্তর দিকে রংপুর জেলার ডোমার রেলস্টেশন অভিমুখে গিয়েছিল। মুঘল সম্রাট জাহাঙ্গীরের শাসনামলে আত্রাই নদীর পূর্ব তীরে ‘‘জাহাঙ্গীর বাঁধ’’ নির্মিত হয় এবং পরে এটি ভীমের জাঙ্গালের সাথে সংযুক্ত করা হয়।    ভৌগোলিক বৈশিষ্ট্য  ভীমসাগর পূর্ব–পশ্চিমে দীর্ঘ এবং উত্তর–দক্ষিণে প্রশস্ত। জলাশয় ও চারপাশের পাড় মিলে এর মোট আয়তন প্রায় ৬৪ বিঘা। এ দীঘিটি স্থানীয় কৃষি ও পরিবেশে গুরুত্বপূর্ণ প্রভাব ফেলে এবং অনেকাংশে ঐতিহাসিক নিদর্শন হিসেবে বিবেচিত।    গুরুত্ব   ভীমসাগর মহাদেবপুর উপজেলার একটি ঐতিহাসিক জলাধার।    এটি ভৌগোলিক ও ঐতিহাসিক বৈশিষ্ট্যের কারণে নওগাঁ জেলার একটি দর্শনীয় স্থান হিসেবে পরিচিত।    প্রচলিত ধারণা অনুযায়ী ভীমসাগর নাম থেকেই মহাদেবপুর উপজেলার ভীমপুর ইউনিয়নের নামকরণ হয়েছে।   আরও দেখুন   মহাদেবপুর উপজেলা    নওগাঁ জেলা    ভীমপুর ইউনিয়ন    তথ্যসূত্র   বিষয়শ্রেণী:নওগাঁ জেলার দর্শনীয় স্থান বিষয়শ্রেণী:বাংলাদেশের জলাশয় বিষয়শ্রেণী:বাংলাদেশের জলাভূমি বিষয়শ্রেণী:মহাদেবপুর উপজেলা
right|200px কীটপতঙ্গ হল আর্থ্রোপোডা পর্বের অন্তর্গত অমেরুদন্ডীদের একটি শ্রেণী যাদের একটি করে কাইটিনযুক্ত বহিঃকঙ্কাল, একটি তিন খন্ডের দেহ (মস্তক, ধড় ও উদর), তিন জোড়া করে সংযুক্ত পা, জটিল পুঞ্জাক্ষি, এবং এক জোড়া করে শুঙ্গ বা এ্যান্টেনা রয়েছে। এরা হল পৃথিবীর প্রাণীদের মধ্যে সবচাইতে বৈচিত্রময় যাদের দশ লাখেরও বেশি বর্ণনাকৃত প্রজাতি রয়েছে এবং এখন পর্যন্ত জানা জীবন্ত জীবকূলের অর্ধেকেরও বেশির প্রতিনিধিত্ব এরাই করে। এখন পর্যন্ত বিদ্যমান প্রজাতির সংখ্যা ৬০ লক্ষ থেকে ১ কোটির মধ্যে। এরা সম্ভবত পৃথিবীর ৯০ শতাংশেরও বেশি বিসদৃশ প্রাণীর প্রতিনিধিত্ব করে। প্রায় সব ধরণের পরিবেশেই এদেরকে পাওয়া যায়। কিছু কীটপতঙ্গ উপকারী আবার কিছু কীটপতঙ্গ অপকারী। কতিপয় নির্দিষ্ট কিছু প্রজাতির পোকা মানুষের খাদ্যের উৎস যোগায়ও বৈকি।    বিস্তারিত
রাজীব কুমার সিংহ লোধি উত্তর প্রদেশের একজন ভারতীয় রাজনীতিবিদ। তিনি ২০০৮ সালে সক্রিয় রাজনীতিতে আসেন এবং ২০০৯ সালে তিনি সমাজবাদী পার্টির যুবজন সভা শাখায় জাতীয় সচিব হিসাবে নিযুক্ত হন। তারপরে অখিলেশ যাদবের সরকারে, তিনি উত্তর প্রদেশের রাজনৈতিক পেনশন বিভাগে প্রতিমন্ত্রী হিসাবে নিযুক্ত হন। ২০১৭ সালে, তাঁকে উত্তর প্রদেশের বুলন্দশহর জেলার সিয়ানা থেকে একটি টিকেট দেওয়া হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সমাজবাদী পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি)
300px|thumb|right|মাসাবিহুস সুন্নাহ, ইরাক বা ইরানের পাণ্ডুলিপি, ১১০০ খ্রি:।  খলিলি কালেকশন অফ ইসলামিক আর্ট মাসাবিহুস সুন্নাহ (আরবি: مصابيح السنة ; ইংরেজি: Masabihus Sunnah/Masabih al-Sunnah) হল পারসিয়ান শাফিঈ পণ্ডিত আবু মুহাম্মাদ আল-হুসেন ইবনে মাসউদ ইবনে মুহাম্মাদ আল-ফাররা'আল-বাগাওয়ীর একটি হাদিসের সংগ্রহ। যা ৫১৬ হিজরির আগের রচনা। এই সংকলনটির একটি উন্নত সংস্করণ হল মিশকাতুল মাসাবীহ। এতে মাসাবিহুস সুন্নাহ এর চেয়ে অতিরিক্ত হাদিস আছে। এটি ছিল আরেকজন পারসিয়ান হাদিসবিশারদ আল-তাবরিজির কাজ যা ৭৪১ হিজরিতে প্রণয়ন করা হয়েছিল।    তথ্যসূত্র  মিশকাতুল মাসাবিহ (একটি সংক্ষিপ্ত সংস্করণ) ওয়ালি-উদ্দিন বিন আবদুল্লাহ আল-খতিব আল-উমারি আল-তাবরিজি দ্বারা সংকলিত ১৫৬৮টি বই মেলভিল দ্বারা প্রাপ্ত, ক্যালিফোর্নিয়া বিশ্ববিদ্যালয়ের লাইব্রেরি সিস্টেমের অনলাইন ক্যাটালগ।  বিষয়শ্রেণী:সুন্নি সাহিত্য বিষয়শ্রেণী:সুন্নি হাদিস সংগ্রহ  বিষয়শ্রেণী:সুন্নি হাদিস সংকলন
বি ভেঙ্কটস্বামী (জন্ম: ১৯ মে ১৯৩৫) একজন ভারতীয় রাজনীতিবিদ। তিনি ১৯৬৭ এবং ১৯৯৬ তামিল নাডু বিধানসভা নির্বাচনে স্বতন্ত্র প্রার্থী হয়ে হোসুর আসন থেকে তামিলনাড়ু বিধানসভা সদস্য নির্বাচিত হয়েছিলেন। মাঝের নির্বাচনগুলোতে তিনি হেরেছেন।   তথ্যসূত্র    আরও পড়া      বিষয়শ্রেণী:জীবিত ব্যক্তি বিষয়শ্রেণী:জনতা দলের রাজনীতিবিদ বিষয়শ্রেণী:স্বতন্ত্র পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ু বিধানসভার সদস্য ১৯৯৬-২০০১
ডান|থাম্ব|কলারে ঘণ্টা বাঁধা একটি বিড়াল। বিড়ালের ঘণ্টা হলো একটি ঘণ্টা যা বিড়ালের কলারে লাগানো থাকে যাতে বিড়াল স্থানীয় বন্যপ্রাণীর ক্ষতি করতে না পারে।  ঘণ্টাটি সম্ভাব্য শিকারকে বিড়ালের আগমন সম্পর্কে সতর্ক করতে পারে। বিড়ালরা অবশেষে ঘণ্টা না বাজাতেই হাঁটতে শেখে এবং তাই পোষা প্রাণীর মালিকদের নিয়মিত ঘণ্টা পরিবর্তন করতে উৎসাহিত করা হয়  অথবা কলারে দুটি ঘণ্টা বেঁধে দিতে বলা হয়।   বিড়ালের কলারে ঘণ্টা লাগানোর ফলে বিড়াল কর্তৃক ধরা পড়া পাখির সংখ্যা ৩০-৪০% কমে যায় বলে প্রমাণিত হয়েছে।  এটি কলার দিয়ে, কলার ছাড়া পাখির তুলনায় ২.৭ গুণ কম শিকারে পরিণত হয়েছে।   তবে, কিছু প্রাণী যত্ন সংস্থা দাবি করে যে বিড়ালের ঘণ্টা বিড়ালদের সংবেদনশীল শ্রবণশক্তির কারণে তাদের বিরক্ত করে এবং পাখিদের প্রাকৃতিক প্রতিরক্ষা ব্যবস্থায় হস্তক্ষেপ করে বিভ্রান্ত করতে পারে।  Halsband mit Glöckchen für Katzen? Nein! www.haus-und-wildtierhilfe.de  কিছু মালিক আশঙ্কা করেন যে, বেশিরভাগ শিকারীর তীব্র শ্রবণশক্তির কারণে, একটি ঘণ্টা শিকারকে সতর্ক করার পাশাপাশি বড় শিকারীকেও বিড়ালের উপস্থিতি সম্পর্কে সতর্ক করতে পারে।   তবে, শিকারী প্রাণীর তীব্র শ্রবণশক্তি যথেষ্ট ভালো যে এটি অনুশীলনে কোনও পরিবর্তন আনার সম্ভাবনা কম।     তথ্যসূত্র   বিষয়শ্রেণী:ঘণ্টা (ঘাতযন্ত্র) বিষয়শ্রেণী:বিড়ালের সরঞ্জাম
আগেরা (ইস্ট ইণ্ডিয়ান:आगेरा) হল মুম্বাইয়ের রোমান ক্যাথলিক সম্প্রদায়, যারা মূলত ইস্ট ইণ্ডিয়ান, তাদের দ্বারা পালিত একটি কৃতজ্ঞতা জ্ঞাপনের উৎসব। বাইবেলের যুগ থেকে ঐতিহ্য ছিল যে, উৎপাদিত পণ্যের প্রথম ফসল নিয়ে ঈশ্বরের কাছে উৎসর্গ করা। ভারতের পশ্চিম উপকূলের মুম্বাইয়ের উত্তান, ভাঈন্দর, ভাসাই কল্যাণ, থানে এবং উত্তর-পশ্চিম মহারাষ্ট্রের উপকূলীয় গ্রামে বসবাসকারী ইস্ট ইণ্ডিয়ান খৃষ্টান সম্প্রদায় আগেরা উদযাপন করে। এটা তাদের ফসল কাটা ও ধন্যবাদ জ্ঞাপনের উৎসব। অক্টোবরের প্রথম রবিবার এটি পালিত হয়। 'আগেরা' নামটি ল্যাটিন শব্দ 'আগের' থেকে এসেছে, যার অর্থ ক্ষেত্র। ইস্ট ইণ্ডিয়ানরা কৃষিকাজে নিযুক্ত ছিল।  এই ঐতিহ্যবাহী ফসল কাটা উৎসবটি অক্টোবরের শুরুতে অনুষ্ঠিত হয়, সেইসময় ক্ষেত্রের শস্য কেটে নেবার মত তৈরি হয়ে যায়। এটি পাঁচ দিন ধরে চলে। এই উৎসবটি প্রতিটি সম্প্রদায়ের পুরোহিতেরা শুরু করেন, তাঁরা সদ্য কাটা ফসলকে আশীর্বাদ করতে কৃষক ও গ্রামবাসীদের সাথে মাঠে নামেন এবং ঈশ্বরকে ধন্যবাদ জানান।  সদ্য কাটা ধান গির্জায় নিয়ে যাওয়ার মধ্য দিয়ে উৎসব শুরু হয়। কয়েক দশক আগে, যখন ভালনাইয়ের গির্জাটি ধানের ক্ষেতে ঘেরা ছিল, তখন এই অনুষ্ঠানটি আড়ম্বরপূর্ণভাবে পালিত হত। পুরোহিত মাঠকে আশীর্বাদ করতেন এবং প্রতীকীভাবে কয়েকটি ফসল কেটে নিতেন। গ্রাম্য ব্যান্ডের ধ্বনিতে কাটা শস্য সাজানো পালকিতে করে গির্জায় নিয়ে যাওয়া হত। গির্জায় পুরোহিত ভাল ফসলের জন্য প্রার্থনা করেন যাতে বছরে কেউ ক্ষুধার্ত না থাকে। প্রার্থনায় একত্রিত হওয়ার পরে, সম্প্রদায় সুস্বাদু খাবার, গান এবং নাচের মাধ্যমে উৎসব উদযাপন করেন।   ব্যুৎপত্তি  আগেরা শব্দটি ল্যাটিন শব্দ আগের থেকে এসেছে যার অর্থ ক্ষেত্র বা খামার এবং আগ্রিকোলার অর্থ কৃষক।   উদযাপন  আগেরার সকালে, গির্জার পুরোহিত কৃষকদের সঙ্গে নিয়ে গির্জার কাছাকাছি একটি মাঠে যান। তিনি তখন ধানকে আশীর্বাদ করে কিছু ফসল কাটেন। কৃষকদের একটি দল তখন আরও ধান কাটে এবং তারপর সেগুলি নিয়ে শোভাযাত্রা সহকারে গির্জায় যায়। ধান বহন করার জন্য় ‘রেকলা’ (ষাঁড়ের গাড়ি) অথবা ‘টোঙ্গা’ (ঘোড়ার গাড়ি) ব্যবহার করা হয়। পুরুষরা ঐতিহ্যগতভাবে 'সুরখা' এবং মহিলারা 'লুগ্রা' (নয় গজ লম্বা সুতির শাড়ি) পরিধান করে সঙ্গে হাঁটেন। তাদের সঙ্গে থাকে স্থানীয় গ্রাম্য 'ভানজুটার' — এটি ইস্ট ইণ্ডিয়ান ব্রাস ব্যান্ড। এই ব্যান্ডে ঐতিহ্যগত স্তব বাজতে থাকে। গির্জায় পৌঁছানোর পর কৃষকরা কাটা ধান বেদিতে রাখে। পবিত্র প্রার্থনার সময়, পুরোহিত আবার ধানকে আশীর্বাদ করেন, এর ওপর পবিত্র জল দিয়ে ছিটিয়ে দেন। প্রচুর ফসলের জন্য সর্বশক্তিমানের কাছে কৃতজ্ঞতার প্রার্থনা করা হয়। আগামী বছরের বন্যা ও দুর্ভিক্ষ থেকে রক্ষার জন্যও আবেদন করা হয়। প্রার্থনার পর প্রতিটি পরিবারকে এই আশীর্বাদযুক্ত ধান বিতরণ করা হয়, তাদের বাড়ির প্রবেশপথে বা তাদের বাড়ির বেদিতে লাগানোর জন্য। আশা এবং বিশ্বাস করা হয় যে খাদ্য এবং সুখ সর্বদা তাদের বাড়িতে এবং সম্প্রদায়ে প্রচুরভাবে সরবরাহ হবে।   তারিখ  আগেরা অক্টোবরের প্রথম রবিবার পড়ে। এটিকে সাধারণত ফসল উৎসব বলা হয় যেখানে কৃষকরা শস্য কাটে এবং প্রথম ফসল ঈশ্বরকে উৎসর্গ করে। এটি সাধারণত ভারত জুড়ে দেখা যায় যেখানে বিভিন্ন সম্প্রদায় তাদের নিজস্ব উপায়ে এই উৎসব উদযাপন করে।   তথ্যসূত্র   বিষয়শ্রেণী:ভারতের নবান্ন উৎসব
পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () (১৮৬৪-১৯০৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম ঝে-ছেন-রাব-'ব্যাম্স () উপাধিধারী বৌদ্ধ অবতারী লামা ছিলেন।   সংক্ষিপ্ত জীবনী  পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান ১৮৬৪ খ্রিষ্টাব্দে তিব্বতে জন্মগ্রহণ করেন। তাকে গার-দ্বাং-ছোস-ক্যি-র্গ্যাল-ম্ত্শো () নামক চতুর্থ ঝে-ছেন-রাব-'ব্যাম্স () উপাধিধারী বৌদ্ধ লামার পুনর্জন্ম রূপে চিহ্নিত করা হয়। মি-'গ্যুর-নাম-ম্খা'ই-র্দো-র্জে (), 'জাম-দ্ব্যাংস-ম্খ্যেন-ব্র্ত্সে'-দ্বাং-পো (), ব্লো-গ্রোস-ম্থা'-য়াস (), পে-মা-র্দো-র্জে (), 'জু-মি-ফাম-র্গ্যা-ম্ত্শো () প্রভৃতি বিখ্যাত লামারা তার শিক্ষক ছিলেন। গ্ঝান-ফান-ছোস-ক্যি-স্নাং-বা () নামক বৌদ্ধ লামা তাকে ভিক্ষুর শপথ প্রদান করেন।  তথ্যসূত্র  বিষয়শ্রেণী:১৮৬৪-এ জন্ম বিষয়শ্রেণী:১৯০৯-এ মৃত্যু বিষয়শ্রেণী:ঝেছেন রাব্যাম
মেহরীন কর পীরজাদা (জন্ম: ৫ নভেম্বর ১৯৯৫) হচ্ছেন একজন ভারতীয় মডেল ও অভিনেত্রী, যিনি প্রধানত তেলুগু চলচ্চিত্রে অভিনয় থাকেন। মেহরীন তার কর্মজীবন শুরু করেন টলিউড চলচ্চিত্র কৃষ্ণ গাডি ভীরা প্রেমা গাধা চলচ্চিত্রের মাধ্যমে। এই চলচ্চিত্রে তার বিপরীতে অভিনয় করেন ন্যানি। মেহরীন তার বলিউড কর্মজীবন শুরু করেন ২০১৭ সালে ফিলাওরি চলচ্চিত্রের মাধ্যমে, এবং তার কলিউড অভিষেক ঘটে সন্দ্বীপ কিষাণের বিপরীতে নেনজিল থুরিভিরুনধা চলচ্চিত্রের মাধ্যমে, যা পরিচালনা করেন সুশীনথিরান।   তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় শিখ বিষয়শ্রেণী:পাঞ্জাব, ভারতের নারী মডেল বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:পাঞ্জাব, ভারতের অভিনেত্রী
সেভেন সিজ এন্টারটেইনমেন্ট হল ক্যালিফোর্নিয়ার লস অ্যাঞ্জেলেসে অবস্থিত একটি আমেরিকান প্রকাশনা সংস্থা।  এটি মূলত মূল ইংরেজি ভাষার মাঙ্গা প্রকাশের জন্য নিবেদিত ছিল, কিন্তু এখন জাপান থেকে লাইসেন্সপ্রাপ্ত মাঙ্গা এবং লাইট নভেল, পাশাপাশি নির্বাচিত ওয়েবকমিক প্রকাশ করে। কোম্পানিটির প্রধান হলেন জেসন ডিঅ্যাঞ্জেলিস, যিনি ২০০৪ সালের অক্টোবরে কোম্পানির ওয়েবসাইট চালু করার সময় " ওয়ার্ল্ড মাঙ্গা " শব্দটি ব্যবহার করেছিলেন।    তথ্যসূত্র
জীবন বীমা এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমাণ অর্থ প্রদান করে থাকে।  বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না।  এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন।  জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না।  জীবন-নির্ভর চুক্তি দুটি প্রধান ধারায় বিভক্ত:  নিরাপত্তা পলিসি   বিনিয়োগ পলিসি   তথ্যসূত্র    বহিঃসংযোগ    জীবন বীমা সম্পর্কে জানুন - বীমা তথ্য ইনিস্টিটিউটের জীবন বীমা শিখন কেন্দ্র  প্রথম বিশ্ব যুদ্ধের সময় হতে যুক্তরাস্ট্রে জীবন বীমার ইতিহাস    বিষয়শ্রেণী:বীমার ধরন বিষয়শ্রেণী:আর্থিক প্রতিষ্ঠান
কোভাই কোরা শাড়ি হল সুতির তৈরি এক ধরনের শাড়ি যা ভারতের তামিলনাড়ুর কোয়েম্বাটুর অঞ্চলে তৈরি করা হয়। ২০১৪-১৫ সালে ভারত সরকার কর্তৃক এটিকে ভৌগোলিক নির্দেশক হিসাবে স্বীকৃতি দেওয়া হয়েছে।   বিবরণ  কোভাই কোরা শাড়ি রেশম এবং সুতির মিশ্রণে প্রস্তুতকৃত কোরা তুলা থেকে তৈরি করা হয়। কোরা তুলা উৎপাদনের জন্য উন্নত মানের সুতির সুতোর সাথে ঐতিহ্যবাহী রেশম মিশ্রিত করা হয়।  এই শাড়িতে উজ্জ্বল রঙের নকশাবহুল পাড় এবং মাঝে মাঝে চকচকে জরি  ব্যবহার করা হয়। আবশ্যক নকশাগুলো রঙিন তুলো এবং রেশমের  সুতোর সংমিশ্রণে তাঁত ব্যবহার করে বোনা হয়।   প্রতিযোগিতা  গতানুগতিক হস্তচালিত তাঁত থেকে তৈরি কোরা তুলার শাড়িগুলো থেকে যন্ত্রচালিত তাঁতের মাধ্যমে বোনা সস্তা কোরা শাড়ির সাথে  প্রতিযোগিতার মুখোমুখি হয়েছে। হাতে বোনা শাড়িগুলোর (₹৯০০ থেকে ₹১২০০ ) তুলনায় বিদ্যুতের তাঁতের মাধ্যমে উৎপাদিত সুতি শাড়িগুলোর দাম  (₹৪০০ থেকে ₹৬00) অনেক কম।   ভৌগোলিক নির্দেশক (জিআই)  ২০১৪ সালে, তামিলনাড়ু সরকার কোভাই কোরা সুতির শাড়ির জন্য ভৌগোলিক নির্দেশক হিসেবে স্বীকৃতির জন্য আবেদন করেছিল। ২০১৪-১৫ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে।   তথ্যসূত্র   বিষয়শ্রেণী:শাড়ি বিষয়শ্রেণী:তামিলনাড়ুর ভৌগোলিক নির্দেশক বিষয়শ্রেণী:তামিল সংস্কৃতি বিষয়শ্রেণী:ভারতীয় হস্তশিল্প বিষয়শ্রেণী:ইরোদ জেলা বিষয়শ্রেণী:কইম্বাতোর জেলা বিষয়শ্রেণী:তিরুপ্পুর জেলা বিষয়শ্রেণী:তামিলনাড়ুর টেক্সটাইল শিল্প বিষয়শ্রেণী:ভারতের তুলা শিল্প বিষয়শ্রেণী:ইরোড জেলা বিষয়শ্রেণী:কোয়েম্বাটুর জেলা
সিগ্রাম ভবন, নিউ ইয়র্ক সিটির মিডটাউন ম্যানহাটনের ৫২ এবং ৫৩ তম রাস্তার মধ্যে ৩৭৫ পার্ক অ্যাভিনিউতে একটি আকাশচুম্বী ভবন। লুডভিগ মিস ভ্যান ডার রোহে , ফিলিপ জনসন , এলি জ্যাক কান এবং রবার্ট অ্যালান জ্যাকবস দ্বারা ডিজাইন করা , টাওয়ারটি ৩৮টি তলা বিশিষ্ট এবং ৫১৫ ফুট (১৫৭ মিটার) লম্বা। একটি পাবলিক প্লাজা সহ আন্তর্জাতিক শৈলীর ভবন, ১৯৫৮ সালে সম্পন্ন হয়েছিল, প্রাথমিকভাবে কানাডিয়ান ডিস্টিলার সিগ্রাম কোম্পানির সদর দফতর হিসাবে কাজ করেছিল।    তথ্যসূত্র
থাম্ব|220x220পিক্সেল| পাউডারহ্যামের কোর্টেনের অস্ত্র : অথবা, তিনটি টর্টেক্স একটি লেবেল আকাশী । এগুলি ছিল ডেভনের দ্বিতীয় আর্ল (মৃত্যু ১৩৭৭) হিউ কোর্টেনের বাহু, এবং এক্সেটার ক্যাথেড্রালের কেজি, স্যার পিটার কোর্টেনে (মৃত্যু 1405) এর এক ছোট ছেলের স্মৃতিস্তম্ভের পিতলের উপর বোহুনকে ইম্পল করতে দেখা যায়। স্যার ফিলিপ কোর্টেনা (  - ২৯ জুলাই ১৪০৬), পাউডারহ্যামের ডেভন ছিলেন হিউ কোর্টেনয়ের পঞ্চম পুত্র, ডেভনের দশম আর্ল (১৩০৩-১৩৭৭)। তিনি ক্যাডেট রাজবংশের প্রতিষ্ঠাতা ছিলেন যা "কোর্টেনে অফ পাউডারহ্যাম" নামে পরিচিত, পাউডারহ্যামের ম্যানরে উপবিষ্ট ছিলেন, ততদিনে তিনি সামান্য গুরুত্বের প্রাক্তন বোহুন ম্যানর ছিলেন, যখন লাইনটি মধ্যযুগীয় যুগের তার বড় ভাই, আর্লস অফ ডেভনের কাছ থেকে এসেছে।, Tiverton Castle এবং Okehampton এ উপবিষ্ট করা অব্যাহত।   রাজনীতিবিদ  তিনি ডকগুলিতে অলস পড়ে থাকা জাহাজগুলির সমালোচনা করেছিলেন এবং রয়্যাল কাউন্সিলকে রিপোর্ট করেছিলেন। তারা ১৪০২ সালে ফ্রান্সের বিরুদ্ধে প্রভিশনিং স্টোরে পশ্চিম দেশের পুরুষদের অভিজ্ঞতা নিয়ে আসার জন্য হেনরি চতুর্থকে অনুরোধ করেছিল। স্যার ফিলিপও ১৪০৫ সালের কাউন্সিলে বসেন। আয়ারল্যান্ডকে শাসন করার জন্য ভয়ানক ঋণের মধ্যে পড়ে থাকা সত্ত্বেও, ১৩৯৩ সালে রাজা তাকে যে কোনো অপরাধ থেকে অব্যাহতি দিয়েছিলেন এবং ক্ষমা করেছিলেন। যখন দুই ব্যক্তিকে তাদের সম্পত্তি বেদখল করা হয় তখন ফিলিপ সালিসকারীদের স্যার পিটার চুডলেগ এবং স্যার জেমস চুডলেই এমপি সিদ্ধান্ত নিতে উৎসাহিত করেন। অনেক পুরুষ কোর্টেনের আচরণের অভিযোগ করেছেন: স্যার টমাস পোমেরয়কে ১৪০৪ সালে এক্সেটারে হারিয়ে যাওয়া কিছু সম্পত্তি ফিরিয়ে দেওয়া হয়েছিল। এবং নিকোলাস পটিংটন বিকলের জমির হারানোর জন্য তার ১৩৯৩ সালের অভিযোগ পুনর্নবীকরণ করতে সক্ষম হন। নিউয়েনহ্যামের সম্পত্তির অ্যাবট ষাট জন ধারক চুরি করেছিল; কোর্টেনে ওয়েস্টমিনস্টারে হাজির হওয়ার সমন উপেক্ষা করেন। বিউলিউ-এর অ্যাবটকে তার অ্যাবেতে প্রবেশ নিষিদ্ধ করার জন্য তার আচরণের জন্য জবাব দেওয়ার জন্য তলব করার সময়ও তিনি এটি করেছিলেন।   তথ্যসূত্র   বিষয়শ্রেণী:ডেভনের ইংল্যান্ডের সংসদ সদস্য (প্রাক-১৭০৭) বিষয়শ্রেণী:ইংল্যান্ডের সংসদ সদস্য ১৪০১ বিষয়শ্রেণী:ইংল্যান্ডের সংসদ সদস্য ১৩৯৯ বিষয়শ্রেণী:ইংল্যান্ডের সংসদ সদস্য ১৩৯৫ বিষয়শ্রেণী:ইংল্যান্ডের সংসদ সদস্য ১৩৯৩ বিষয়শ্রেণী:ইংল্যান্ডের সংসদ সদস্য জানুয়ারি ১৩৯০ বিষয়শ্রেণী:ইংল্যান্ডের সংসদ সদস্য ফেব্রুয়ারি ১৩৮৮ বিষয়শ্রেণী:ইংল্যান্ডের সংসদ সদস্য ১৩৮৬ বিষয়শ্রেণী:ইংল্যান্ডের সংসদ সদস্য ফেব্রুয়ারি ১৩৮৩ বিষয়শ্রেণী:১৪০৬-এ মৃত্যু বিষয়শ্রেণী:১৩৪২-এ জন্ম বিষয়শ্রেণী:কোর্টেনে পরিবার
দীনেশ চন্দ্র জোয়ার্দার (৫ আগস্ট ১৯২৮ - ১৪ সেপ্টেম্বর ২০১৮) একজন ভারতীয় রাজনীতিবিদ যিনি ভারতের কমিউনিস্ট পার্টির সদস্য ছিলেন। তিনি লোকসভা ও বিধানসভা উভয়েরই সদস্য ছিলেন।   জীবনের প্রথমার্ধ  জগদীশ চন্দর জোয়ার্দারের ছেলে জোয়ার্দ্দার ১৯২৮ সালের ৫ আগস্ট মালদা জেলার নিম্বারি গ্রামে জন্মগ্রহণ করেন। পেশায় একজন আইনজীবী, তিনি এসি ইনস্টিটিউট, মালদা, মালদা কলেজ, মালদা, সুরেন্দ্রনাথ আইন কলেজ, কলকাতা এবং কলকাতা বিশ্ববিদ্যালয়ে শিক্ষা লাভ করেন। তিনি ১৯৬০ সালে দিপালী জোয়ার্দারকে বিয়ে করেন এবং তাদের একটি ছেলে হয়।   রাজনৈতিক পেশা  ১৯৭১ সালে তিনি মালদা (লোকসভা কেন্দ্র) থেকে জয়ী হয়ে কংগ্রেসের বর্তমান সাংসদ উমা রায়কে পরাজিত করেন। ১৯৭৭ সালে, তিনি একই আসনে কংগ্রেস প্রার্থী প্রণব মুখার্জিকে পরাজিত করেন। যদিও ১৯৮০ সালে তিনি কংগ্রেসের এবিএ গনি খান চৌধুরীর কাছে হেরে যান  ১৯৮৭ এবং ১৯৯১ সালে, তিনি কালিয়াচক (বিধানসভা কেন্দ্র) থেকে জয়ী হন।   তিনি একজন সক্রিয় রাজনৈতিক ও সমাজকর্মী ছিলেন এবং কৃষক ও ট্রেড ইউনিয়ন আন্দোলনের সাথে যুক্ত ছিলেন। তিনি মালদা জেলার বহু সংগঠনের সভাপতি বা সম্পাদক ছিলেন। তিনি ১৯৬৪ থেকে ১৯৬৮ সাল পর্যন্ত ইংরেজবাজার পৌরসভার কমিশনার ছিলেন।   পরবর্তী জীবন ও মৃত্যু  তিনি কিছুদিন ধরে বার্ধক্যজনিত সমস্যায় ভুগছিলেন এবং ১৪ সেপ্টেম্বর ২০১৮ সালে মালদায় তাঁর বাসভবনে মারা যান। তিনি স্ত্রী দিপালী ও ছেলে কৌশিক রেখে গেছেন।    তথ্যসূত্র   বিষয়শ্রেণী:ষষ্ঠ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:মালদহ জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:২০১৮-এ মৃত্যু বিষয়শ্রেণী:১৯২৮-এ জন্ম